Document ID: 31992D0130

Id-Deċiżjoni Tal-Kummissjoni
tat-13 ta’ Frar 1992
li temenda l-Annessi B u Ċ tad-Direttiva tal-Kunsill 90/426/KEE
(92/130/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 90/426/KEE tas-26 ta’ Ġunju 1990 dwar il-kondizzjonijiet tas-saħħa ta’ l-annimali li jirregolaw il-moviment u l-importazzjoni minn pajjiżi terzi ta’ equidae [1], u b’mod partikolari l-Artikolu 23 tagħha,
Billi fid-dawl ta’ l-esperjenza akwistata, uħud mill-kliem fiċ-ċertifikati stabbilit fl-Anness tad-Direttiva 90/426/KEE għandhom jinbiddlu sabiex il-garanziji li jirrigwardjaw ċerti mard jistgħu ikunu inklużi;
Billi, sabiex tiġi evitata konfużjoni, id-dispożizzjonijiet ta’ l-Annessi B u Ċ għad-Direttiva msemmija għandhom jiġu miktuba mill-ġdid;
Billi l-miżuri li hemm provvediment dwarhom f’din id-Deċiżjoni huma bi qbil ma’ l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
L-Artikolu 1
L-Annessi B u Ċ tad-Direttiva 90/426/KEE huma hawnhekk mibdula bl-Anness ta’ din id-Deċiżjoni mill-1 ta’ Marzu 1992.
L-Artikolu 2
Din id-Deċiżjoni hija indirizzata lill-Istati Membri.
Magħmul fi Brussel, fit-13 ta’ Frar 1992.

Labels: 0
3
5
6